На овим просторима се 1914 године одиграла чувена Колубарска битка, која представља једну од највећих победа у историји ратовања. Наиме, Прва Српска Армија под командом Живојина Мишића, успела је за кратко време да се одмори и нахрани и онда изведе силовит контра удар на Аустроугарску војску под командом Поћорека, која је била далеко бројнија, и тиме јој и нанесе тежак пораз. Ова битка је ушла у све војне уџбенике широм света. Живојин Мишић је касније за ово дело добио чин Војводе. Међутим, велике заслуге за ову величанствену победу имају Друга и Трећа Српска Армија. Друга и Трећа Српска Армија, укопале су се у ровове на десној обали Колубаре и Љига, и успеле ванљудским напорима да зауставе продирање Аустроугара и тако омогућиле Првој Армији да крене у контра удар. Један од ровова у којима су вођене жестоке битке налазио се управо у Чибутковици, а његови остаци видљиви су и данас. У Чибутковици је у том периоду била смештена Трећа Армија под командом Павла Јуришића Штурма. Граница између подручја Друге и Треће Српске Армије била је дуж реке Грабовице (десне притоке Љига). Све ово нам говори о великој важности овог простора, па и самог села Чибутковица у том преломном тренутку Српске државе и целог Српског народа.